EkBass/fiwiki-20250220-pages-articles huggingface dataset:
Norah Jones

Norah Jones (s. 30. maaliskuuta 1979 Brooklyn, New York) on yhdysvaltalainen laulaja-lauluntekijä. Hänen musiikkinsa on jazz-vaikutteista, ja siinä on myös countrya ja bluesia. ==Varhainen elämä== Norah Jones syntyi New Yorkissa 30. maaliskuuta 1979. Hänen alkuperäinen nimensä oli Geetali Norah Jones Shankar. Jonesin isä on tunnettu intialainen muusikko Ravi Shankar, jonka kanssa Jonesin äidillä oli lyhyt suhde. Jones kasvoi äitinsä hoivissa Grapevinessa Texasissa ja tutustui isäänsä paremmin vasta 18-vuotiaana. Jazziin Jones tutustui taidesuuntautuneessa high schoolissa. Hän opiskeli jazzpianoa kaksi vuotta Pohjois-Texasin yliopistossa. Jones muutti kesäksi 1999 New Yorkin Greenwich Villageen ja päätti kesän jälkeen jäädä kaupunkiin. Hän alkoi kirjoittaa omia lauluja ja esiintyä laulajana. Hänen yhtyeensä äänitti syksyllä 2000 demoja Blue Note Recordsille, ja Jones teki levytyssopimuksen vuoden 2001 alussa. Vuoden 2001 aikana Jones esiintyi paljon Charlie Hunterin yhtyeen kanssa ja kirjoitti samalla lauluja esikoisalbumilleen.About Norah Jones , Zac Johnson, Rovi, MTV ==Ura== Jonesin jazz-vaikutteinen esikoisalbumi Come Away with Me julkaistiin vuoden 2002 alussa. Se myi 18 miljoonaa kappaletta ja toi Jonesille viisi Grammy-palkintoa. Toisella albumillaan Feels Like Home (2004) Jones yhdisteli 1970-lukulaista laulaja-lauluntekijämusiikkia bluesiin, countryyn ja omaan pehmeään pianojazziinsa. Vuodesta 2003 vuoteen 2006 Jones esiintyi Little Willies -nimisessä yhtyeessä. Hänen seuraava sooloalbuminsa Not Too Late julkaistiin vuonna 2007. Sitä seurasivat The Fall (2009) ja ...Featuring Norah Jones (2010), jolla on vierailevia esiintyjiä. Little Broken Hearts ilmestyi vuonna 2012. Albumin Foreverly (2013) Jones teki yhdessä Billie Joe Armstrongin kanssa. Jonesin, Sasha Dobsonin ja Catherine Popperin muodostama country-trio Puss N Boots julkaisi albumin No Fools, No Fun vuonna 2014.Norah Jones Biography , Biography.com Jones on voittanut urallaan yhdeksän Grammy-palkintoa.Norah Jones: Past GrammyAwards, The Recording Academy Jonesin ensimmäinen filmirooli oli Wong Kar-wain ohjaamassa elokuvassa My Blueberry Nights, joka sai ensi-iltansa vuonna 2007. ==Yksityiselämä== Jonesilla on kaksi lasta, jotka ovat syntyneet vuosina 2014 ja 2016. Hän on pitänyt lastensa isän pois julkisuudesta.Norah Jones Gives Birth to Her Second Child!, ET Online, 7.7.2016 == Diskografia == === Albumit === * * * * * * * *Begin Again (2019) ==Lähteet== == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset pianistit Luokka:Grammy-palkinnon saajat Luokka:Amerikanintialaiset Luokka:Vuonna 1979 syntyneet Luokka:Elävät henkilöt
Catamenia

Catamenia on oululainen melodista death/black-metallia soittava yhtye. Yhtyeen perustivat kitaristi Riku Hopeakoski ja laulaja Mika Tönning vuonna 1995. Varhaisimpina aikona yhtyeen tyylinä oli black metal -vaikutteinen ja folk- vivahteinen eeppinen ja primitiivinen sekä myös melodinen death metal. Samana vuonna yhtye nauhoitti ensimmäisen demonsa. Seuraava demo Winds toi yhtyeelle levytyssopimuksen Massacre Recordsin kanssa vuonna 1997. Debyyttialbumi Halls of Frozen North nauhoitettiin Saksassa ja julkaistiin vuonna 1998. Yhtyeen kokoonpano on muuttunut lähes joka levyllä. Catamenian pääasiallinen säveltäjä ja johtohahmo on kitaristi Riku Hopeakoski. Yhtye on julkaissut yhdeksän albumia. Cavalcaden nauhoittaminen aloitettiin 2009 syksyllä, ja se julkaistiin 25. helmikuuta 2010. Ari Nissilä, Toni Kansanoja, Mikko Nevanlahti ja Kari Vähäkuopus erosivat syyskuussa 2010 yhtyeestä. Bassoa soittaa Mikko Hepo-oja, rumpuja Tony Qvick ja toiseksi kitaristiksi tuli Sauli Jauhiainen. Hieman myöhemmin bändi kiinnitti Juha-Matti Perttusen laulajaksi. Keväällä 2011 yhtyeen kosketinsoittajaksi tuli Decrowned ja Silent Threnody -yhtyeissäkin vaikuttavan Jussi Sauvolan. ==Jäsenet== * Juha-Matti Perttunen – laulu * Riku Hopeakoski – kitara, taustalaulu, koskettimet levyllä "Eskhata" * Mikko Hepo-oja – basso * Toni Qvick – rummut * Sauli Jauhiainen – kitara * Jussi Sauvola – koskettimet ===Entiset jäsenet=== * Ari Nissilä – kitara, laulu (2000–2010) * Mikko Nevanlahti – rummut (2008–2010) * Toni Kansanoja – basso, taustalaulu (2006–2010) * Kakke Vähäkuopus – puhtaat laulut, kitara (2008–2010) * Olli Mustonen – laulu (2005–2008) * Veikko Jumisko – rummut (2002–2007) * Tero Nevala – koskettimet, taustalaulu (2002–2006) * Kimmo Luttinen – rummut (1999–2000) * Mika Tönning – laulu (1995–2004) * Timo Lehtinen – basso (1995–2004) * Janne Kusmin – rummut (2002) * Heidi Riihinen – koskettimet (1995–2000) * Toni Tervo – rummut (1997–1999) * Sampo Ukkola – kitara (1995–1999) == Diskografia == === Studioalbumit === * * * * * * * * * === Kokoelma-albumit === * * * === Demot === * * === DVD:t === * ==Aiheesta muualla== * Yhtyeen kotisivut * * Catamenia LastFM * Catamenia, ReverbNation] * Catamenia , Metal From Finland] Luokka:Suomalaiset black metal -yhtyeet
Halls of Frozen North

__NOTOC__ Halls of Frozen North on Catamenian esikoisalbumi, joka julkaistiin vuonna 1998. == Kappaleet == # # # # # # # # # # # # # # == Kokoonpano == === Yhtye === * Mika Tönning – laulu * Riku Hopeakoski – kitara * Sampo Ukkola – kitara * Timo Lehtinen – basso * Toni Tervo – rummut * Heidi Riihinen – koskettimet === Tuotanto === * Gerhard Magin – tuottaja * Alexander Krull – masteroija * Thomas Ewerhard – kansikuva, layout * T. Keränen – kannen konsepti * J. Ollila – valokuvat == Arvostelut == * Metal Storm: 9.8/10Metal Storm: Album review == Lähteet == == Aiheesta muualla == * * Luokka:Vuoden 1998 esikoisalbumit Luokka:Catamenian albumit
Jean Sibelius -kapellimestarikilpailu

Kansainvälinen Jean Sibelius -kapellimestarikilpailu järjestettiin ensimmäisen kerran vuonna 1995 Sibeliuksen satakolmekymmentävuotisjuhlavuoden kunniaksi ja Sibelius-Seura järjestää sen viiden vuoden välein Helsingissä. Kilpailu on avoin kaikkien kansallisuuksien kapellimestareille, jotka kilpailuvuonna täyttävät korkeintaan 35 vuotta. Vuodeksi 2010 suunniteltua kilpailua ei pidetty. Kilpailu tuo voittajille maineen ja rahapalkinnon lisäksi konsertointimahdollisuuksia. Kilpailua edeltää videonauhakarsinta, johon esimerkiksi vuonna 2005 tuli 198 hakemusta. Itse kilpailut ovat nelivaiheiset ja niihin kutsutaan noin 20 osanottajaa. Tuomariston puheenjohtajana kaikissa kilpailuissa on toiminut Esa-Pekka Salonen. Toistaiseksi viimeisessä, 11.–15. syyskuuta 2005 Helsingin Finlandia-talossa järjestetyssä kilpailussa nostatti kohua tuomariston päätös jättää varsinaiset palkinnot kokonaan jakamatta. Sytykkeenä oli Helsingin Sanomissa kilpailujen aikana julkaistu säveltäjä Jouni Kaipaisen mielipidekirjoitus, jossa hän kyseenalaisti ylipäätään musiikkikilpailujen ja erityisesti Sibelius-kapellimestarikilpailun merkityksen ja piti niitä "nurinkurisena" ilmiönä. Ratkaisua pidettiin yleisesti loukkauksena paitsi osallistujia, myös kilpailulle kaiken tukensa antaneita Radion sinfoniaorkesteria ja Helsingin kaupunginorkesteria kohtaan. Hannu-Ilari Lampilan mukaan kilpailusta jäi huijauksen jälkimaku, ja Esa-Pekka Salosen katsottiin saaneen tapauksen vuoksi imagoonsa kolhun. Jan Söderblom pääsi finaaliin ensimmäisenä suomalaisena kilpailun historiassa. Hannu-Ilari Lampila: Konsertti- ja oopperavuosi 2005–06. Mitä-Missä-Milloin, Kansalaisen vuosikirja 2007, s. 326–327. Helsinki: Otava, 2006. ISBN 978-952-1-21080-1. ==Vuoden 2005 Kansainvälisen Sibelius-kapellimestarikilpailun tulokset== I palkinto 15 000 €, ei jaettu II palkinto 12 000 €, ei jaettu III palkinto 10 000 €, ei jaettu ===Muut palkinnot=== Kannustuspalkinto 7 500 € Andreas Tselikas, Kreikka Finaaliin osallistumispalkinto 1 500 € Jan Söderblom, Suomi Finaaliin osallistumispalkinto 1 500 € Shuntaro Sato, Japani Yleisradion erikoispalkinto Uljas Pulkkiksen tilausteoksen Trial parhaalle esittäjälle 1 000 € Jani Telaranta, Suomi ==Vuoden 2000 Kansainvälisen Sibelius- kapellimestarikilpailun tulokset== I palkinto 15 000 dollaria Olari Elts, Viro II palkinto 12 000 dollaria Yasuo Shinozaki, Japani III palkinto 10 000 dollaria Stefan Solyom, Ruotsi ==Vuoden 1995 Kansainvälisen Sibelius- kapellimestarikilpailun tulokset== I palkinto 15 000 dollaria, ei jaettu II palkinto 12 000 dollaria Hirofumi Kurita, Japani III palkinto (ex aequo) 7 500 dollaria Jurjen Hempel, Alankomaat, 7 500 dollaria Dorian Wilson, Yhdysvallat Erikoispalkinto lupaavalle lahjakkuudelle 10 000 dollaria Michael Christie, Yhdysvallat ==Aiheesta muualla== *Kilpailun lakkautettu sivusto Internet Archivessa == Lähteet == Luokka:Suomalaiset musiikkikilpailut Luokka:Klassisen musiikin tapahtumat Suomessa Luokka:Helsingin tapahtumat Luokka:Jean Sibelius
Alone in the Dark

Alone in the Dark on ranskalaisen Infogramesin kehittämä kauhupelisarja, jonka ensimmäinen osa julkaistiin vuonna . Peli yhdisteli 3D-animoituja hahmoja perinteisiin bittikarttataustoihin. Alone in the Darkin juonessa on vaikutteita muun muassa H. P. Lovecraftin luomasta Cthulhu-mytologiasta. THQ Nordic osti pelisarjan oikeudet vuonna 2018. ==Pelit== Nimi Vuosi Kehittäjä Alone in the Dark 1992 Infogrames Jack in the Dark 1993 Infogrames Alone in the Dark 2 1993 Infogrames Alone in the Dark 3 1994 Infogrames Alone in the Dark: Jack is Back 1996 Infogrames Alone in the Dark: The New Nightmare 2001 Infogrames, Darkworks Alone in the Dark: Near Death Investigation 2008 Atari, Eden Games Alone in the Dark: Illumination 2015 Pure FPS Alone in the Dark 2024 Pieces Interactive == Elokuvat == Vuonna 2005 ilmestyi Uwe Bollin ohjaama, pelisarjaan pohjautuva Alone in the Dark -elokuva, jolla oli juonellisesti hyvin vähän yhteistä pelisarjan kanssa. Vuonna 2008 ilmestyi elokuvan jatko-osa, Alone in the Dark 2. == Lähteet == Luokka:Videopelisarjat Luokka:Selviytymiskauhupelit fa:تنها در تاریکی (بازی) ru:Alone in the Dark (игра)
Armored Core

Armored Core on From Softwaren kehittämä taistelupelisarja, jossa ohjataan Mecha-robotteja. Sarjan pelejä on julkaistu PlayStationille, PlayStation 2:lle, PlayStation 3:lle, PlayStation Portablelle, Xbox 360:lle ja matkapuhelimille. == Pelaaminen == Sarjan peleissä robottien muokkaaminen ja rakentaminen on merkittävässä roolissa itse ohjaamisen ohella. == Sarjan pelit == * Armored Core (1997, PlayStation) ** Armored Core: Project Phantasma (1997, PlayStation) ** Armored Core: Master of Arena (1999, PlayStation) * Armored Core 2 (2000, PlayStation 2) ** Armored Core 2: Another Age (2001, PlayStation 2) * Armored Core 3 (2002, PlayStation 2, PlayStation Portable, PlayStation Vita) ** Silent Line: Armored Core (PlayStation Portable) ** Armored Core: Nexus (2004, PlayStation 2) ** Armored Core: Last Raven (PlayStation Portable) * Armored Core 4 (2006, PlayStation 3, Xbox 360) ** Armored Core: For Answer (2008, PlayStation 3, Xbox 360) * Armored Core V (2012, PlayStation 3, Xbox 360) ** Armored Core: Verdict Day (2013, PlayStation 3, Xbox 360) * Armored Core 6: Fires of Rubicon (2023, PlayStation 4, PlayStation 5, Windows, Xbox One, Xbox Series X/S) === Spin-offit === * Armored Core: Nine Breaker (2004, PlayStation 2) * Armored Core: Formula Front (2004, PlayStation Portable, PlayStation 2) ===Mobiilipelit === Älypuhelimille tehtyjä mobiilipelejä ei ole julkaistu Japanin ulkopuolella. * Armored Core: Mobile Online * Armored Core: Mobile Mission * Armored Core: Mobile 2 * Armored Core: Mobile 3 * Armored Core: Mobile 4 == Lähteet == Luokka:Videopelisarjat Luokka:FromSoftware
Saraland

Saraland on kaupunki Yhdysvaltain Alabamassa ja Mobilen piirikunnan kolmanneksi suurin kaupunki. Saralandin pinta-ala on United States Census Bureaun mukaan 57,0 km², josta vettä on 0,3 km² eli 0,50 %. Vuoden väestönlaskennan aikaan kaupungissa oli 12 288 asukasta, 4 810 taloutta ja 3 602 perhettä. Asukastiheys oli 216,5/km². 88,50 % väestöstä on valkoisia, 8,97 % afroamerikkalaisia, 0,56 % intiaaneja, 0,46 % aasialaisia, 0,01 % Tyynenmeren saarelaisia, 0,37 % muista roduista ja 1,13 % kahdesta tai useammasta rodusta. 1,17 % asukkaista oli espanjalais- tai latinalaisamerikkalaisperäisiä. Saraland sai nykyisen nimensä C.J. DeWittiltä. http://www.saraland.org/Default.asp?PN='CityHall'&P;='History' Paikka rekisteröitiin kaupungiksi virallisesti vuonna 1957, jolloin asukasluku oli 125. Vuonna 1960 vastaava luku oli 4 595 ja vuonna 1980 9 844\. Kaupungin nykyinen pormestari on Ken Williams. == Lähteet == == Aiheesta muualla == * Viralliset sivut Luokka:Alabaman kaupungit
E. T. the Extra-Terrestrial (Atari 2600)

E. T. the Extra-Terrestrial on vuonna julkaistu samannimiseen elokuvaan perustuva peli. Se julkaistiin Atari 2600 -konsolille. Peliä pidetään yhtenä kaikkien aikojen huonoimmista videopeleistä sekä yhtenä pääsyyllisenä Atarin nousevien videopelimarkkinoiden yllättävään romahtamiseen vuonna 1983. Syynä oli se, että markkinat oli kyllästetty heikkolaatuisilla ja nopeasti tuotetuilla peleillä. Pelin kehittäneelle Howard Scott Warshawille annettiin vain viisi viikkoa aikaa pelin kehittämiseen. Pitkään uskottiin, että vuoden 1983 videopelilaman myötä miljoonia myymättömiä E. T. -pelimoduuleja olisi haudattu Alamogordoon, New Mexicoon. Vuonna 2014 Microsoft ja Fuel entertainment löysivät suuren määrän maan alle haudattuja pelejä Alamogordosta. Paikalle on tiettävästi haudattu E. T.- ja muita pelejä yli kappaletta.http://www.gamereactor.fi/uutiset/192594/Atarin+E.T.-pelit+l%F6ytyiv%E4t+er%E4maahan+haudattuina/ == Lähteet == == Aiheesta muualla == * Luokka:Atari 2600 -pelit Luokka:Vuoden 1982 videopelit
Tauno Karvonen

Tauno Ilmari Karvonen (8. heinäkuuta 1939 Varkaus – 27. huhtikuuta 1998 Tampere) oli suomalainen näyttelijä. Hänet tunnetaan parhaiten roolistaan Sulo Viléninä televisiosarjassa Tankki täyteen. Karvonen kuului Tampereen työväen teatterin näyttelijäkuntaan, josta hän siirtyi eläkkeelle vuonna 1994. Hänen viimeiseksi työkseen jäi herra Aignerin rooli Felix Mittererin Siperia- näytelmässä. Ennen TTT:iin tuloaan Karvonen työskenteli näyttelijänä Riihimäen teatterissa vuosina 1960–1963, ohjaajana ja lavastajana Imatran teatterissa vuosina 1963–1967 ja näyttelijänä Mikkelin teatterissa vuosina 1967–1969. Hän näytteli myös Pyynikin kesäteatterissa. Lisäksi hän esiintyi 1980-luvun alkupuolella Tenho Saurénin huumorikaseteilla. Tauno Karvosen poika Marko työskentelee lavastajana. == Filmografia == === Elokuvat === * Ihmemies (1979) - Kuutamourakoitsija * Likainen puolitusina (1982) - Oskari Tertsunen * Akaton mies (1983) - Lihakunnan mies * Klaani – tarina Sammakoitten suvusta (1984) - Verstaan pomo * Kuutamosonaatti 2: Kadunlakaisijat (1991) - Smolnan vahtimestari * Where's the Bomb, Tom? (1996), (lyhytanimaatio) * Solar (1996) - Isoisä === TV-sarjat === * Rikosetsivien vapaapäivä (1969) - Asianajaja (2 jaksoa) * Palveleva puhelin (1970) * Sodan ja rauhan miehet (1978) - Juho Pilppula * Rintamäkeläiset (1972) - Paavo Laine * Tankki täyteen (1978–1980) - Sulo Vilén * Kolarikorjaamossa kummittelee (1987) - Nimismies (1 jakso) * Annan ja Vasilin rakkaus (1988) - Lipunmyyjä (1 jakso) * Pentti Haanpää (1989) - Pulamies (1 jakso) * Patterijätkä (1990) * Tuuli leppeä lounaasta (1991) * Pappa rakas (1993) - Väinö Salminen * Kohtaamiset ja erot (1994) - Otto Pukkila * Maigret (1994) - Majatalon isäntä (jakso 12: Maigret ja aave) * Potti (1995) - Kön * Pimeän hehku (1996) - Kyösti Tahvanainen * Ota ja omista (1997) - Väinö Ranta (1 jakso) == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1939 syntyneet Luokka:Vuonna 1998 kuolleet
Jevgeni Svetlanov

Jevgeni Fjodorovitš Svetlanov (, 6. syyskuuta 1928 – 3. toukokuuta 2002 Moskova) oli venäläinen kapellimestari ja säveltäjä. Hän opiskeli Moskovan konservatoriossa pianonsoittoa Heinrich Neuhausin ja orkesterinjohtoa Aleksandr Gaukin oppilaana. Vuodesta 1955 Svetlanov oli kapellimestarina Bolšoi-teatterissa. Hänestä tuli teatterin ylikapellimestari 1962 ja Neuvostoliiton valtion akateemisen sinfoniaorkesterin, nykyisen Venäjän valtion akateemisen J. F. Svetlanoville nimetyn sinfoniaorkesterin ylikapellimestari 1965. Hän oli Lontoon sinfoniaorkesterin vierailevana ylikapellimestarina 1979. Svetlanov erotettiin valtion sinfoniaorkesterin johdosta 2000. Svetlanov sävelsi myös itse. Hänen tuotantonsa käsittää muun muassa jousikvarteton (1948), sinfonian (1956), Venäläisiä muunnelmia harpulle ja orkesterille (1975) sekä pianokonserton (1976). Luokka:Venäläiset kapellimestarit Luokka:Venäläiset säveltäjät Luokka:Vuonna 1928 syntyneet Luokka:Vuonna 2002 kuolleet
Aleksandr Gauk

Aleksandr Vasilevitš Gauk (, 15. elokuuta 1893 (J: 3. elokuuta) – 30. maaliskuuta 1963) oli venäläinen kapellimestari ja säveltäjä. Vuodesta 1930 vuoteen 1934 hän oli Leningradin filharmonisen orkesterin ylikapellimestari. Hänen tunnetuimpia oppilaitaan olivat Jevgeni Svetlanov ja Jevgeni Mravinski. Luokka:Neuvostoliittolaiset kapellimestarit Luokka:Venäläiset kapellimestarit Luokka:Vuonna 1893 syntyneet Luokka:Vuonna 1963 kuolleet
KwaNdebele

KwaNdebele oli yksi Etelä-Afrikan alueelle apartheid-järjestelmän aikana perustetuista mustien ”kotimaista” eli bantustaneista ja se oli tarkoitettu matabele-heimon kotimaaksi. KwaNdebelen alue koostui yhdeksästätoista valtiolle lunastetusta, aikaisemmin valkoisten omistamasta maatilasta. KwaNdebele julistettiin itsehallintoalueeksi vuonna 1981. Sen pääkaupunki oli Siyabuswa mutta se muutettiin vuonna 1986 KwaMhlangaaniksi. KwaNdebele liitettiin takaisin Etelä-Afrikkaan 26. huhtikuuta 1994 ja on nykyisin osa Mpumalangan provinssia. == Katso myös == * Suurapartheid Luokka:Etelä-Afrikan bantustanit
QwaQwa

QwaQwa oli yksi Etelä-Afrikan alueelle apartheid-järjestelmän aikana perustetuista mustien kotimaista eli bantustaneista. Sen pinta-ala oli 655 km² ja se sijaitsi Oranjen vapaavaltion provinssin alueella lähellä Lesothon rajaa. QwaQwan pääkaupunkina toimi Phuthaditjhaba. QwaQwa oli määritelty besotho-heimon kotimaaksi ja siellä asui noin 180 000 ihmistä. QwaQwa julistettiin itsehallintoalueeksi 1. marraskuuta 1974 ja sen päällikköministerinä toimi sen olemassaolon ajan Kenneth Mopeli. 27. huhtikuuta 1994 se liitettiin takaisin Etelä-Afrikkaan ja on nykyisin osa Vapaavaltion -provinssia. == Katso myös == * Suurapartheid Luokka:Etelä- Afrikan bantustanit
Pietarin filharmoninen orkesteri

Pietarin filharmoninen orkesteri on Venäjän vanhin sinfoniaorkesteri. Sen taustayhdistys perustettiin 1802. Yhdistys järjesti Beethovenin Missa Solemnis kantaesityksen 1824. Neuvostoliiton aikana orkesteri tunnettiin nimellä Leningradin filharmoninen orkesteri, ja sen johtajana toimi 50 vuoden ajan 1938–1988 Jevgeni Mravinski. Ensimmäisen ulkomaanmatkansa orkesteri teki vuonna 1946 Suomeen. Vuodesta 1988 ylikapellimestarina on toiminut Juri Temirkanov. Orkesterin muita tunnettuja kapellimestareita ovat olleet Serge Koussevitzky ja Nikolai Malko. Pietarin filharmoninen orkesteri on tehnyt yhteistyötä Kymi Sinfoniettan kanssa vuodesta 2012 lähtien. == Lähteet == Luokka:Venäläiset sinfoniaorkesterit Luokka:Pietari
Filippos Opuslainen

Filippos Opuslainen (300-luku eaa.) oli antiikin kreikkalainen Platonin Akatemiaan kuulunut filosofi, matemaatikko ja tähtitieteilijä. Hän oli kotoisin Opuksesta (Medma), Lokrista, Keski-Kreikasta. Filippos oli Platonin oppilas ja Eudoksoksen aikalainen. Hän kirjoitti mm. aritmetiikasta ja geometriasta, platonilaisesta tähtitieteestä ja fysiikasta (mm. teos Epinomis), auringon ja kuun koosta ja etäisyyksistä, kuunpimennyksistä, ajasta, optiikasta, sateenkaarista sekä meteorologiasta, kuten tuulista ja salamoista. Filippoksen teoksista on säilynyt ainoastaan katkelmia muiden tekemissä lainauksissa. Häntä ovat lainanneet mm. Eudemos, Stobaios, Vitruvius, Diogenes Laertios, Suidas ja Stefanos Bysanttilainen. == Lähteet == * Philippus of Opus , Ancient Greek Scientists Luokka:Akatemialaiset Luokka:Antiikin kreikkalaiset matemaatikot Luokka:Antiikin kreikkalaiset tähtitieteilijät
Hisahito

Hisahito, prinssi Akishino (秋篠宮悠仁親王, ひさひとしんのう, Akishino no miya Hisahito -shinnō, s. 6. syyskuuta 2006) on Japanin entisen keisariparin, keisari Akihiton ja keisarinna Michikon toisen pojan Fumihiton ja tämän vaimon Kikon kolmas lapsi ja ensimmäinen poika. Hisahito on ensimmäinen keisarilliseen perheeseen syntynyt poika sitten vuoden 1965. Hän on nykyisen lain mukaan kruununperimysjärjestyksessä toisena isänsä jälkeen. Huhtikuussa 2019 keski- ikäinen mies murtautui Hisahiton käymään kouluun Tokiossa ja asetti tämän pulpetille kaksi veistä. Mies pidätettiin kolme päivää myöhemmin. Kuulusteluissa hän kertoi vastustavansa keisari-instituutiota Japanissa ja aikoneensa myös puukottaa Hisahitoa. Hän sai helmikuussa 2020 tekoaan katuvana neljän vuoden ehdollisen vankeustuomion. == Lähteet == Luokka:Japanin prinssit Luokka:Vuonna 2006 syntyneet Luokka:Elävät henkilöt
Realismi

Realismi (latinan sanasta res ’asia, olio’) voi tarkoittaa seuraavia asioita: * Realismi taiteessa ja kirjallisuudessa on ulkoisen todellisuuden todenmukaista kuvaamista ** Realismi (teatteri) ** Fantastinen realismi ** Fotorealismi on maalaustaidetta, joka jäljittelee valokuvia ** Hyperrealismin maalaukset muistuttavat yksityiskohtaista valokuvaa ** Inhorealismi ** Kapitalistinen realismi ** Kirjallinen realismi pyrkii esittämään tapahtumat sellaisina, kuin ne esiintyvät tavallisessa elämässä ** Klassinen realismi ** Maagisessa realismissa todellisen elämän tapahtumiin on lisätty yliluonnollisia tapahtumia ** Neorealismi ** Sosialistinen realismi ** Surrealismi ** Uusi realismi () * Realismi filosofiassa ** Ontologinen realismi on ontologian suuntaus, jonka mukaan ulkoinen todellisuus on olemassa havaitsijoista riippumatta *** Käsiterealismi on universaalien olemassaoloa koskeva kanta *** Maltillinen realismi eli aristoteelinen realismi *** Matemaattinen realismi on matematiikan filosofian suuntaus *** Modaalinen realismi tarkoittaa realismia mahdollisten maailmojen suhteen *** Platoninen realismi eli äärirealismi *** Semanttinen realismi *** Sisäinen realismi eli pragmaattinen realismi ** Tieteenfilosofinen realismi, tieteenfilosofian suuntaus, joka korostaa tieteen merkitystä todellisuuden kuvaamisessa *** Entiteettirealismi, realismi myös ei-havaittavien entiteettien suhteen silloin, kun tiede käyttää niitä *** Konstruktiivinen realismi *** Kriittinen tieteellinen realismi *** Strukturaalinen realismi, realismi tieteellisten teorioiden kuvaamien rakenteiden suhteen ** Tietoteoreettinen realismi eli epistemologinen realismi, kanta jonka mukaan on mahdollista saavuttaa tietoa todellisuudesta sellaisena kuin se on *** Kriittinen realismi *** Naiivi realismi eli suora realismi *** Transsendentaalinen realismi *** Uusi realismi eli neorealismi ** Australialainen realismi eli australialainen materialismi ** Kristillinen realismi ** Moraalinen realismi eli eettinen realismi *** Cornellin realismi ** Mystinen realismi * Realismi kansainvälisessä politiikassa ** Uusrealismi (rakenteellinen realismi, neorealismi), jonka mukaan kansainväliset rakenteet rajoittavat valtioiden käyttäytymistä. * Laki ** Oikeusrealismi * Muuta ** Realismi (yhtye) == Katso myös == * Antirealismi * Irrealismi Luokka:Seulonnan keskeiset artikkelit
Cadaver

Cadaver oli norjalainen death metal -yhtye. ==Historiaa== Anders Odden ja Ole Bjerkebakke perustivat yhtyeen vuonna 1988. Myöhemmin mukaan tuli myös basisti René Jansen ja 1989 trio julkaisi demon nimeltään "Abnormal Deformity". Demo herätti Carcass-yhtyeen jäsenten Bill Steerin ja Jeff Walkerin huomion, jonka seurauksena yhtye teki levytyssopimuksen Necrosis-yhtiön kanssa. Yhtyeen ensimmäinen albumi Hallucinating Anxiety julkaistiin 1990 split-albumina Carnage-yhtyeen kanssa.Pian albumin ilmestymisen jälkeen René Jansenin tilalle tuli Eilert Solstad. 1992 yhtye julkaisi toisen albuminsa nimeltään ...In Pains. Erimielisyyksien takia yhtye jäi tauolle vuonna 1993. Yhtye vieraili suomessa vuonna 1990 ja soitti kaksi konserttia, joista toisen Bottan legendaarisella Spandau-klubilla. Vastavuoroisesti he järjestivät suomenkonsertit organisoineelle Abhorrencelle soittomahdollisuuden Oslosta. Vuonna 1999 yhtyeen toiminnan päätti elvyttää Anders Odden. Hän otti mukaan kolme uutta jäsentä ja alkoi käyttää yhtyeestä nimeä Cadaver Inc. Uudella kokoonpanolla yhtye levytti Discipline-albumin, joka julkaistiin helmikuussa 2001.Levyn julkaisua seurasi kiertue yhdessä Morbid Angel- ja Extreme Noise Terror -yhtyeiden kanssa. Yhtyeen viimeinen albumi Necrosis julkaistiin 2003. Yhtye päätettiin lopettaa vuonna 2004. ==Yhtyeen jäsenet== * Neddo (oikea nimi Anders Odden) - kitara * Ole Bjerkebakke - rummut, laulu * Decay Lust (oikea nimi René Jansen) - basso * Eilert Solstad - basso * Espen Solum - basso * Apollyon (oikea nimi Ole Jørgen Moe) - laulu, basso (katso myös Aura Noir, Dødheimsgard) * L.J. Balvaz - kitara, basso * Czral (oikea nimi Carl-Michael Eide) - rummut (katso myös Ved Buens Ende, Dødheimsgard, Aura Noir) ==Diskografia== Studioalbumit * * * * * Livealbumit * Split-albumit * Demot * * ==Aiheesta muualla== * Yhtyeen virallinen internetsivu Luokka:Norjalaiset death metal -yhtyeet
Ayabe

Ayabe () on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin pohjoisosan vuoristoalueella Yurajoen varrella. Ayabessa on 33 085 asukasta (vuonna 2017) ja sen pinta-ala on 347,10 neliökilometriä. == Maantiede == Ayaben keskustaajama sijaitsee laaksossa, jota ympäröivät vuoret pohjoisen, idän ja etelän puolella. Yurajoki laskee kaakosta Tanban ylängöltä laaksoon. Ayaben laakso avautuu kohti länttä laajempaan Fukuchiyaman laaksoon. Etäisyydet ovat prefektuurin pääkaupunkiin Kiotoon noin 60 km, Kōbeen noin 80 km ja Japaninmerelle noin 25 km. == Historia == Ayabe sai kaupunkioikeudet seitsemän kunnan kuntaliitoksen myötä vuonna 1950. == Talous == Tunnettu elinkeino alueella on jo vuosisatoja ollut vaatetusteollisuus. Siitä juontuu kaupungin nimikin, jonka alkuosa merkitsee kimonokankaan kudontaa. Vaatetusteollisuuden vaikutuksesta alueen naiset ovat tottuneet käymään työssä kodin ulkopuolella. Niinpä alueelle on sijoittunut myös muuta teollisuutta, jossa on tarjolla työpaikkoja naisille. Esimerkkinä mainittakoon Omronin sairaalaelektroniikan kokoonpanotehdas. Nykyisin teollisuuteen tulee työntekijöitä myös muista maista, varsinkin Etelä-Amerikasta ja Filippiineiltä. Yurajoen laakso on hedelmällinen, joten kaupunki on kehittynyt myös maatalouden varassa. Siellä toimii maatalouteen erikoistunut ammattikorkeakoulu. Maatalouselinkeinon parissa on nykyisin noin 3 500 taloutta. Tuotteita ovat riisi, vihannekset ja hedelmät. == Nähtävyydet == === Kurotani-washi === Ayaben pohjoisrajalla syrjäisessä laaksossa on pieni Kurotanin kylä, jossa vaalitaan ikivanhaa paperinvalmistustekniikkaa, Kurotani-washi. Paperi valmistetaan käsityönä huolellisen prosessin kautta laaksossa kasvavan pensaan kuorisäikeistä. Paikan paperinvalmistus on peräisin ajalta, jolloin eräs alakynteen joutunut samuraijoukko piileskeli kyseisessä laaksossa, ja alkoi valmistaa elantonsa hankkimiseksi paperia. === Tenmonkan PAO === Kaupungin läheisellä kukkulalla on tähtitorni Tenmonkan PAO. Koska kaupunki on melko pieni ja ympäröivät vuoret suojaavat, valosaaste on melko vähäistä. Tähtitornissa on 95 cm:n peilikaukoputki. === Ōmoto === Ayaben kaupungin keskustan tuntumassa sijaitsee Ōmoto-uskonnon päätemppeli. Temppelialue on kaupungin kokoon verrattuna suuri. Uskonnollinen liike perustettiin vuonna 1892 ja sillä on oman ilmoituksensa mukaan noin 170 000 kannattajaa eri puolilla. Ōmoto luokitellaan yleensä šintolaisuudesta erkaantuneeksi haaraksi. Sen erikoisuutena on, että liikkeen johdossa on aina ollut nainen. == Liikenne == === Rautatie === Ayaben kautta kulkee JR Nishi-Nihon -yhtiön San’in-päälinja Kiotosta Fukuchiyamaan. Ayabe on risteysasema, josta erkanee Maizuru-linja. Kaupungin alueen muut asemat ovat Yamaga ja Takatsu sekä Maizurun suuntaan Fuchigaki ja Umezako. === Moottoritiet === Ayaben kautta kulkee Maizuru–Wakasa-moottoritie Kōben ja Osakan suuntaan. Kyōto-jūkan-moottoritien osuus Ayabesta Miyazuun valmistui vuonna 2003. == Lähteet == == Aiheesta muualla == * Kaupungin internetsivut Luokka:Ayabe
Johannes Hyrkanos

Johannes Hyrkanos (kuoli 104 eaa.) oli Juudean kuningas vuosina 134–104 eaa. Hän kuului makkabien hallitsijasukuun ja hänen isänsä oli Simon Makkabi. Johannes Hyrkanos oli Juudas Makkabin ja Jonatan Makkabin veljenpoika. Johanneksesta tuli kuningas ja ylin pappi sen jälkeen kun hänen isänsä murhattiin vuonna 134 eaa. Hänen aikanaan valloitettiin Idumea, jonka asukkaat pakotettiin kääntymään juutalaisuuteen. On väitetty että Johanneksen aikana syntyivät farisealaisina ja saddukeuksina tunnetut ryhmät. Luokka:Juudan kuninkaat Luokka:Syntymävuosi puuttuu Luokka:Vuonna 104 eaa. kuolleet
Länsimaistuminen

Länsimaistuminen on prosessi, jossa yhteiskunnat omaksuvat länsimaisen kulttuurin tai tulevat sen vaikutuksen alaisiksi esimerkiksi teollisuuden, tekniikan, lainsäädännön, politiikan, talouden, elämäntapojen, vaatetuksen, ruokavalion, kielen, aakkosten, uskonnon ja arvojen suhteen. Länsimaistumisen kanssa monelta osin päällekkäinen käsite on modernisaatio. Luokka:Globalisaatio Luokka:Kulttuurimaantiede
Malminiitty

Malminiitty (ruots. Malmängen) on Simonkylän kaupunginosaan kuuluva lähiö Vantaalla. Se sijaitsee Simonkylän koillisosassa ja Koivukylän eteläpuolella. Alueella on yli 600 asuntoa, ja asukkaita hieman alle tuhat. Malminiitty edustaa arkkitehtuuriltaan varhaista lähiörakentamista, jossa alue oli yhtenä esimerkkialueista pääkaupunkiseudulla. Taloista suuri osa on 1960–1970-lukujen taitteessa rakennettuja VVO:n omistamia betonikerrostaloja, jotka ovat väriltään yhtenäisen valkoisia ja kellarikerroksen kohdalta siniharmaita. Ikkunoiden vaakalinja korostuu keltaisin, punaisin ja sinisin julkisivupellein, joilla on tavoiteltu funktionalistista vaikutelmaa. Suurimmassa osassa taloja on seitsemän kerrosta. Mukaan mahtuu kuitenkin myös VAV:n asuntoja ja asunto-osakeyhtiöitä. Lähiön itäreunassa on 1980-luvulla valmistuneita rivitaloja. Alueen maisemassa erottuvat kerrostalojen lisäksi selkeästi myös 47-metrinen Hiekkaharjun vesitorni. __NOTOC__ == Historia == Lähiöön kohdistui valmistuessaan paljon muuttoa maaseudulta, ja alue yhdistettiin pitkään nuorisojengeihin ja järjestyshäiriöihin. 1980-luvun alussa aluetta pidettiin yhtenä Vantaan huonomaineisimmista lähiöistä. Alue tunnettiin aluksi nimellä Uusiniitty. 2010-luvulla lähiöön on valmistunut myös modernimpaa arkkitehtuuria edustavia kerrostaloja. Vuonna 2015 noin kilometrin päähän Malminiitystä avattu Leinelän rautatieasema paransi merkittävästi alueen liikenneyhteyksiä. Asemalla pysähtyvät I- ja P-junat, jotka kulkevat eri reittejä Helsinkiin. == Palvelut == Malminiityn palveluita ovat muun muassa päiväkoti ja hoitokoti. Lisäksi noin puolen kilometrin päässä Simonkylän keskustan liikekeskuksessa on apteekki, grilli, ruokakauppa, kioski ja kukkakauppa. Malminiityn asuinalueen länsipuolella sijaitsee Simonkylän yläkoulu ja itäpuolella Hiekkaharjun alakoulu. Malminiityssä on myös 9-väyläinen frisbeegolf-rata. Malminiityn vieressä olevaa metsäaluetta Simonkylänpuistoa on kutsuttu hyväksi lähiluontoalueeksi. Puistossa on lenkkipolku kuntopisteineen sekä talvisin hiihtolatu ja pulkkamäki. ==Lähteet== == Aiheesta muualla == Luokka:Vantaan lähiöt Luokka:Simonkylä
Leipzigin Gewandhaus-orkesteri

Leipzigin Gewandhaus-orkesteri on saksalainen orkesteri, jota pidetään mahdollisesti maailman vanhimpana yhä toimivana sinfoniaorkesterina.http://www.hs.fi/kulttuuri/Maailman+vanhin+orkesteri+saapuu+Suomeen++/a1345691383226 Orkesterin konsertit pidettiin ensin yksityistiloissa, mutta vuonna 1781 se sai salikseen Gewandhausin. Orkesterin kuuluisin johtaja oli säveltäjä Felix Mendelssohn Bartholdy. Vuosina 1895–1922 sitä johti Arthur Nikisch. Kapellimestari Kurt Masur johti Gewandhaus-orkesteria vuodesta 1970 vuoteen 1996. Itä-Saksan hajoamiseen johtaneiden mielenosoitusten aikana vuonna 1989 Kurt Masur nousi kansallissankarin asemaan, kun hän oli avannut Gewandhausin ovet suojellakseen mielenosoittajia mellakkapoliiseilta. Vuonna 2008 Gramophone-lehti nimesi orkesterin 17. parhaaksi sinfoniaorkesteriksi maailmassa. ==Lähteet== == Aiheesta muualla == Luokka:Leipzig Luokka:Saksalaiset sinfoniaorkesterit
Superhappo

Superhappo tarkoittaa sellaista happoa, jonka happamuus on suurempi kuin 100-prosenttisella rikkihapolla. On olemassa vain muutamia yksinkertaisia superhappoja, kuten perkloorihappo, joiden konjugaattiemäs on rikkihapon konjugaattiemästä heikompi. Vahvempia happoja saadaan seostamalla joukkoon jotakin sellaista ainetta, joka on konjugaattiemästä sitovaa. Vahvin tunnettu superhappo, fluoriantimonihappo, on 1016 kertaa voimakkaampaa kuin 100-prosenttinen rikkihappo. Fluoriantimonihappoa saadaan lisäämällä fluorivetyhappoon HF fluoridi-ionin F− sitojaksi antimonipentafluoridia SbF5. Antimoni sitoutuu voimakkaasti fluoridi-ioniin, ja tuloksena saatu heksafluoroantimonaatti-ioni SbF6− ei sido vetyioneja takaisin. Siksi liuoksessa olevien vetyionien tehollinen konsentraatio pääsee nousemaan paljon suuremmaksi kuin missään tavallisessa happoliuoksessa. Tämä sitoo liuoksesta kaiken emäksisen, minkä takia superhappoja käytetään sellaisissa orgaanisissa reaktioissa, joissa on tarpeen saada estetyksi äärimmäisen emäsherkkiä karbokationeja reagoimasta. Vahvimmat superhapot kykenevät protonoimaan jopa tyydyttyneitä alkaaneja, minkä vuoksi ne syövyttävät esimerkiksi kynttilänvahaa. Fluoriantimonihappo kykenee syövyttämään lähes kaikkea, ja sitä voidaankin käsitellä vain teflonilla päällystetyillä välineillä. == Katso myös == *Superemäs ==Lähteet== Luokka:Hapot
Leipzigin konservatorio

Leipzigin konservatorio (saksaksi Hochschule für Musik und Theater „Felix Mendelssohn Bartholdy“ Leipzig) on Saksan vanhin konservatorio. Sen perusti Felix Mendelssohn Bartholdy vuonna 1843. Opettajakuntaan kuuluivat muiden muassa Mendelssohn itse, Robert Schumann, Ignaz Moscheles, Franz Brendel ja Carl Reinecke. Konservatorion suomalaisia oppilaita ovat olleet mm. Filip von Schantz, Ernst Fabritius, Ilmari Krohn, Martin Wegelius, Robert Kajanus, Toivo Kuula ja Aarre Merikanto. ==Aiheesta muualla== *Konservatorion kotisivu (saksaksi ja englanniksi) *Leipzigin konservatorio Yleisradion sivulla Luokka:Leipzig Luokka:Musiikkialan oppilaitokset Luokka:Saksan musiikki Luokka:Saksalaiset oppilaitokset
Michel Verne

Michel Jean Pierre Verne (3. elokuuta 1861 - 5\. maaliskuuta 1925) oli ranskalainen kirjailija. Hän oli Jules Vernen poika. Michel Verne meni naimisiin näyttelijän kanssa isänsä vastustuksesta huolimatta ja sai kaksi lasta. Myöhemmin isän ja pojan välit paranivat. Luokka:Ranskalaiset kirjailijat Luokka:Vuonna 1861 syntyneet Luokka:Vuonna 1925 kuolleet
Ottokar I Přemysl

Ottokar Přemysl (n. 1155 – 15. joulukuuta 1230 Praha, Böömin kuningaskunta) oli Böömin kuningas vuosina 1198–1230. == Suku == Hän oli Böömin ruhtinas Venceslaus II:n (n. 1110 – 18. tammikuuta 1174), joka oli vuosina 1158–1773 Böömin kuningas ja Thüringenin maakreivitär Judithin (n. 1135 – n. 1210) vanhempi poika ja Přemyslidien sukua. Hänellä oli kaksi nuorempaa sisarusta: Vladislaus III (n. 1160 – 1222), Böömin herttua 1197, Määrin rajakreivi 1197–1222 ja Richeza (k. 1182), joka avioitui Mödlingin herttua Henkin kanssa, Itävallan herttua Henrik II:n pojan kanssa. Ottokarin aikana Böömin kuninkuudesta tuli perinnöllinen. == Kuningas == Keisari Henrik VI tunnusti hänet useiden sotilaallisten yhteydenottojen ja taisteluiden jälkeen Böömin hallitsijaksi vuonna 1192. Hänet kuitenkin syrjäytettiin pian hänen osallistuttuaan salaliittoon Saksan ruhtinaiden kanssa syrjäyttää Hohenstaufenit. Hyödyntäen Saksan sotaa Filip Schwabenialaisen ja Welf-suvusta keisariksi valitun Otto IV:n välillä hän kuitenkin julisti itsensä uudelleen Böömin kuninkaaksi. Filip tunnusti arvonimen saadakseen tukea sotaan Ottoa vastaan. Vuonna 1197 Ottokar pakotti nuoremman veljensä, herttua Vladislaus III:n antamaan Böömin hänelle ja tyytymään pelkästään Määriin. == Lähteet == Luokka:Böömin hallitsijat Luokka:Vuonna 1230 kuolleet Luokka:Keskiajan henkilöt Luokka:Vuonna 1155 syntyneet
Lir

Lir oli irlantilaisessa mytologiassa meren jumala, ja jumalten heimon Tuatha Dé Danannin rohkein mies. Hänen nimensä liittyy iirin sanaan ler – meri. Irlantilaisessa runoudessa sanonta "Lirin kentät" on meren aaltojen kenning.Lurker 1987, s. 112 Hän oli Manannán mac Lirin isä ja Elathan poika. Lir on lähes Poseidonin kaltainen vetten hallitsija. Walesissa meren jumalan nimi oli Llyr. ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Meren jumalat Luokka:Irlantilainen mytologia
Taking Over

__NOTOC__ Taking Over on thrash metal -yhtye Overkillin toinen täyspitkä studioalbumi, joka julkaistiin vuonna 1987. Levyn musiikki on tyyliltään eeppisempää kuin debyyttialbumilla. Mahtipontisesta In Union We Standistä tehtiin yhtyeen ensimmäinen musiikkivideo. Overkill kiersi albumin julkaisun jälkeen Eurooppaa Helloweenin lämmittelybändinä. ==Kappaleet== #"Deny The Cross" - 4.42 #"Wrecking Crew" - 4.30 #"Fear His Name" - 5.23 #"Use Your Head" - 4.18 #"Fatal If Swallowed" - 6.44 #"Powersurge" - 4.34 #"In Union We Stand" - 4.23 #"Electro-Violence" - 3.43 #"Overkill II (The Nightmare Continues)" - 7.10 ==Kokoonpano== * Bobby "Blitz" Ellsworth - laulu * D.D. Verni - basso, taustalaulu * Bobby Gustafson - kitara * Rat Skates - rummut ==Tuotanto== *Nauhoitettu ja miksattu Pyramid Soundissa, Ithacassa (New York, USA) *Tuottajat: Alex Perialas ja Overkill *Masterointi: Tom Coyne *Kansitaide ja valokuvaus: Bill Benson ja Dan Muro ==Aiheesta muualla== *Rock Lyrics , albumin sanoitukset * * Luokka:Overkillin albumit Luokka:Vuoden 1987 albumit
Satava

Satava on saari ja kaupunginosa Turussa noin neljätoista kilometriä keskustasta lounaaseen. Saari sijaitsee Hirvensalon ja Kakskerran välissä ja sen asukasluku on 818 (2007). Satavassa on vakituisen asutuksen lisäksi runsaasti kesämökkejä sekä mm. Turun ja Kaarinan seurakuntayhtymän Heinänokan leirikeskus saaren länsikärjen Eerikvallassa. Saaren itäpäässä, Turusta Kakskertaan kulkevan tien varressa on Ekvallan yleinen uimaranta. Satavan kaupunginosaan kuuluvat saaren lisäksi myös lähistöllä sijaitsevat saaret Kulho ja Järvistensaari. Satava liitettiin osana Kakskerran kuntaa Turkuun vuonna 1968. Turun kaupunki on kaavoittamassa alueelle runsaasti lisää pientaloja. == Lähteet == Luokka:Turun kaupunginosat Luokka:Turun saaret Luokka:Kakskerta Luokka:Varsinais-Suomen maakunnan entiset taajamat
Hannu Norjanen

Hannu-Markus Tapio Norjanen (s. 25. helmikuuta 1964 Mynämäki) on suomalainen kapellimestari ja kuoronjohtaja. Hän on toiminut Cantores Minores -poikakuoron taiteellisena johtajana vuodesta 2005. Samalla Norjanen toimii Cantores Minores -musiikkiopiston rehtorina. Norjanen lauloi itse Cantores Minores -kuorossa 1974–1980. Hän opiskeli pianon- ja urkujensoittoa Espoon musiikkiopistossa. Norjanen on suorittanut Sibelius-Akatemiassa urkujensoiton A-tutkinnon (1990), kuoronjohdon A-tutkinnon (1992) sekä orkesterinjohdon A-tutkinnon vuonna 1997 opettajinaan muun muassa Matti Hyökki, Jorma Panula, Eri Klas, Leif Segerstam ja Atso Almila. Norjanen on opiskellut kuoronjohtoa myös Tukholman kuninkaallisessa musiikkikorkeakoulussa muun muassa Eric Ericsonin johdolla. Musiikin maisterin tutkinto (Sibelius-Akatemia) vuonna 1999. Vuonna 2015 Norjanen suoritti Taideyliopiston Sibelius-Akatemiassa musiikin tohtorin tutkinnon. Norjanen on toiminut Amici Cantus -mieskuoron taiteellisena johtajana vuosina 1990–1997, Polyteknikkojen orkesterin johtajana vuosina 1992-1999, Lappeenrannan kaupunginorkesterin johtajana vuosina 1998–2001, Tapiolan Kamarikuoron taiteellisena johtajana vuodesta 1998, Vaasan kaupunginorkesterin taiteellisena johtajana 1999–2006 ja Suomen Filharmonisen Kuoron taiteellisena johtajana 2003–2006. Lisäksi Norjanen on opettanut Sibelius-Akatemiassa vuodesta 1993 alkaen. 9.12.2022 tasavallan presidentti myönsi Norjaselle professorin arvonimenTasavallan presidentin 9.12.2022 myöntämät arvonimet (pdf) valtioneuvosto.fi. Norjanen on johtanut myös monia oopperoita, kuten Mozartin Taikahuilu, Donizettin L’elisir d’amore, Puccinin La Bohème ja Tosca sekä Verdin La traviata ja Falstaff. ==Lähteet== * http://www.tapiolachamberchoir.fi/kuoro/johtaja/ ===Viitteet=== Luokka:Suomalaiset kuoronjohtajat Luokka:Suomalaiset kirkkomuusikot Luokka:Professorin arvonimen saaneet Luokka:Vuonna 1964 syntyneet Luokka:Elävät henkilöt
Paul Niemisto

Paul Niemisto on amerikansuomalainen puhallinorkesterikapellimestari ja vaskisoittaja. Hän opettaa apulaisprofessorina Minnesotan osavaltion Northfieldin kaupungissa sijaitsevassa St. Olaf Collegessa. Niemisto on vieraillut Suomessa sekä vaskisoittajana ja opettajana vuodesta 1980 lähtien. Vuonna 1990 hän perusti USA:n Keskilännen pohjoisosista rekrytoidun Ameriikan Poijat (Boys of America) vaskiseitsikon, jonka usealla soittajalla on suomalaiset sukujuuret. Yhtyeestä on tullut tärkeä suomalaisen seitsikkoperinteen vaalija ja se on laatuaan ainoa Suomen rajojen ulkopuolella. AP on levyttänyt neljä albumillista suomalaista seitsikkomusiikkia "Finnish Brass In America","Finnish Brass In America II (Connections Finnish)","Finnish Brass in America III (and The Tango Queens)" sekä "Finnish Brass in America 4 (Immigrants)" ja kiertänyt Suomessa myös kolmasti, 1992, 1995 ja 2000. Niemisto sai 1999 Fulbright Senior Scholar -stipendin ja sen turvin hän tutki Suomen Sota-arkiston nuottimateriaaleja. Hänelle myönnettiin seuraavana vuonna Sotilasansioristi tunnustukseksi vuosikymmenien mittaisesta opetus- ja tutkimusrupeamastaan. Niemisto on julkaissut useita puhallinmusiikkiaiheisia tutkimuksia sekä Suomesta että Pohjois-Minnesotan suomalaisista siirtolaisista ja Minnesotan yliopistolle tehty väitöskirja käsitteli suomalaisia siirtolaispuhallinorkestereita. == Aiheesta muualla == *http://www.stolaf.edu/people/niemisto/ *http://www.ameriikanpoijat.org/suomeksi.html *http://www.stolaf.edu/ Luokka:Yhdysvaltalaiset kapellimestarit Luokka:Amerikansuomalaiset henkilöt Luokka:Syntymävuosi puuttuu Luokka:Elävät henkilöt
Georgi Jeržemski

Georgi Jeržemski on venäläinen kapellimestari ja pedagogi, Pjotr Gribanovin opettaja. Hän on kirjoittanut orkesterinjohtamisen psykologiasta kirjan Psychological Paradoxes of Conducting. ==Lähteet== Luokka:Venäläiset kapellimestarit Luokka:Syntymävuosi puuttuu Luokka:Elävät henkilöt
Pjotr Gribanov

Pjotr Gribanov on venäläinen kapellimestari ja pedagogi, Georgi Jeržemskin oppilas. Vuonna 1988 hän voitti Grand Prix -palkinnon Venäjän kansallisessa kapellimestarikilpailussa. Hän on ollut vuosina 1999–2006 Pietarin konservatoriossa orkesterinjohtamisen lehtorina ja on toiminut siellä Mihailovski-teatterin kapellimestarina. Vuodesta 2006 hän on toiminut Karagandan sinfoniaorkesterin ylikapellimestarina Kazakstanissa.Peter Gribanov´s Site ...I Will Conduct. Viitattu 21.2.2014 ==Lähteet== Luokka:Venäläiset kapellimestarit Luokka:Syntymävuosi puuttuu Luokka:Elävät henkilöt
Mihailovski-teatteri

Mihailovski-teatteri (), entinen Musorgskin ooppera- ja balettiteatteri tai Pieni ooppera- ja balettiteatteri, on Pietarin toiseksi tunnetuin oopperatalo Mariinski-teatterin jälkeen. Teatterissa on kantaesitetty muun muassa Dmitri Šostakovitšin oopperat Nenä ja Mtsenskin kihlakunnan lady Macbeth sekä Sergei Prokofjevin Sota ja rauha. Teatterin kapellimestareina ovat toimineet muun muassa Kirill Kondrašin, Kurt Sanderling, Juri Temirkanov ja Pjotr Gribanov. Marraskuussa 2011 Mihailovski-teatteri aiheutti pienen skandaalin Venäjän balettipiireissä nappaamalla henkilökuntaansa Moskovan Bolšoi-teatterin ykköstanssijat, Natalia Osipovan ja Ivan Vasiljevin. ==Aiheesta muualla== * Mihailovski-teatterin kotisivut , * Mihailovski-teatteri Pietari- tietosanakirjassa == Lähteet == Luokka:Venäjän oopperatalot Luokka:Pietarin rakennukset ja rakennelmat
Volkseigener Betrieb

Volkseigener Betrieb eli VEB ("kansan omistama laitos") on lyhenne, jota käytettiin Saksan demokraattisessa tasavallassa teollisuusyrityksistä. Se oli niiden juridinen muoto. Esimerkki VEB-yrityksistä oli VEB Automobilwerk Eisenach. Lyhenne liitettiin yrityksen varsinaiseen nimeen, ja sen puolesta piti kamppailla sosialistisen suunnitelmatalouden puitteissa suunnitelmien toteuttamiseksi vähintäänkin suunnitelmien mukaisesti. Vaikka niitä luonnehdittiin kansan omistamiksi, ne olivat valtion ja puoluejohdon alaisia, eikä niitä saanut myydä yksityisille. 1960-luvun lopulta alkaen niitä alettiin yhdistää kombinaateiksi. Kun markkinatalous taas otettiin käyttöön Saksojen yhdistyessä, 8 000 VEB-yritystä ja kombinaattia yksityistettiin, ja samalla hävisi miljoonia työpaikkoja. Luokka:Saksan demokraattinen tasavalta
Venceslaus Pyhä

Venceslaus Pyhä (, ,) (n. 907 – n. 935 tai 929) oli Böömin ruhtinas 920-luvulla. == Suku == Venceslausin isoisä Bořivoj I oli slaavien apostolien Pyhän Kyrilloksen ja Pyhän Metodioksen kristinuskoon käännyttämä ja isä Vratislav I oli kasvatettu kristityksi, vaikka äiti Drahomíra oli pakanaheimopäällikön tytär. Venceslauksen isä kuoli hänen ollessaan lapsi ja hänet kasvatti kristitty isoäiti pyhä Ludmila. Drahomíran kerrotaan vihoissaan kuristuttaneen anoppinsa. == Hallitsijana == Venceslaus nousi ruhtinaaksi 18-vuotiaana, karkotti äitinsä Drahomíran ja alkoi levittää kristinuskoa Böömiin. Hänestä tuli vuonna 929 myös Saksan kuningas Henrik Linnustajan alamainen. Venceslaus kutsui pappeja Saksasta ja suosi latinalaista riittiä itäisen sijaan. Hän oli myös vannonut neitsyysvalan ja oli tunnettu hyveistään. Keisari Otto Suuri vahvisti hänen aatelisarvonsa. == Kuolema == Legendan mukaan Venceslauksen veli Boleslav murhasi hänet matkalla kirkkoon, luultavasti syyskuussa 929 tai 935. Ruumis paloiteltiin ja haudattiin murhapaikalle. Kolme vuotta myöhemmin Boleslav katui tekoaan ja siirsi pyhänjäännökset Pyhän Vituksen katedraaliin Prahaan. Reliikkien keräämispäivää muistellaan 27. kesäkuuta ja niiden translaatiopäivää 4. maaliskuuta. Venceslauksen murha- ja muistopäivä on 28. syyskuuta. == Perintö == Tarinan mukaan Venceslaus uinuu Blaníkvuoren sisällä ritareineen ja on valmis puolustamaan maata vihollisten sitä uhatessa. Venceslaus on aiheena tunnetussa englanninkielisessä joululaulussa ”Good King Wenceslas” (”hyvä kuningas Venceslaus”).Good King Wenceslas The Hymns and Carols of Christmas. Viitattu 2.12.2019. Sitä laulavat kiertelevät lapsikuorot Englannissa jouluaattoiltana monien muiden laulujen ohella. == Lisää aiheesta == * Venceslauksen aukio ==Lähteet== Luokka:Tšekkiläiset pyhimykset Luokka:Böömin hallitsijat Luokka:Tšekkiläiset henkirikosten uhrit Luokka:900-vuosikymmenellä syntyneet Luokka:930-luvulla kuolleet
Frans Rasmussen

Frans Rasmussen (1944 Aalborg Tanska – 2. lokakuuta 2020Dirigent og pianist Frans Rasmussen er død TV 2 Nyheder 2.10.2020, viitattu 13.3.2023) oli tanskalainen kapellimestari ja pedagogi. Hän toimi Tanskan kuninkaallisen musiikkikorkeakoulun orkesterinjohdon professorina syksyyn 2005 asti. Hän oli EBUn vuoden 1986 kapellimestariehdokas. Vuodesta 1988 hän oli tiiviissä yhteistyössä säveltäjä György Ligetin kanssa.Dacapo Records ==Lähteet== Luokka:Tanskalaiset kapellimestarit Luokka:Vuonna 1944 syntyneet Luokka:Vuonna 2020 kuolleet
Kalervo Kulmala

Kalervo Olavi Kulmala (s. 1. joulukuuta 1947 Helsinki) on suomalainen käyrätorvitaiteilija ja kapellimestari.Kuka kukin on 2003, s. 451. Helsinki: Otava, 2002. ISBN 951-1-18086-X Hän oli Sibelius-Akatemiassa puhallinmusiikin lehtorina ja opetti puhallinorkesterinjohtoa. Kulmala on toiminut myös Puolustusvoimien sotilaskapellimestarikurssin puhallinorkesterinjohdon pääkouluttajana ja opettajana sekä Suomessa että muissa maissa. Hän on soittanut soolokäyrätorvea Radion sinfoniaorkesterissa ja toiminut kapellimestarina Kouvolan ja Vaasan kaupunginorkesterissa. Kulmala toimii Viron valtiollisen sinfoniaorkesterin soolokäyrätorvensoittajana ja käyrätorvensoiton professorina Viron musiikkiakatemiassa, EMTA-ssa, dosenttina Gustav-Mahler-nuoriso-orkesterissa vuodesta 1996 ja Simón Bolívar orkesterissa Venezuelassa vuosina 2000–2007 ja uudestaan vuodesta 2018.http://www.erso.ee/about/musicians/?lang=en == Lähteet == *Soome Instituut === Viitteet === Luokka:Suomalaiset käyrätorvensoittajat Luokka:Suomalaiset kapellimestarit Luokka:Suomalaiset musiikkipedagogit Luokka:Ylen henkilöstö Luokka:Vuonna 1947 syntyneet Luokka:Elävät henkilöt